Document ID: 31991R1258

31991R1258
L 120/15
JURNALUL OFÍCIAL AL UNIUNII EUROPENE
REGULAMENTUL (CEE) NR. 1258/91 AL COMISIEI
din 14 mai 1991
de modificare a Regulamentului (CEE) nr. 3446/90 de stabilire a normelor de aplicare a acordării ajutoarelor financiare pentru depozitarea privată în sectorul cărnii de oaie și de capră și a Regulamentului (CEE) nr. 3447/90 privind condițiile speciale de acordare a ajutorului pentru depozitarea privată în sectorul cărnii de oaie și de capră
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 3013/89 al Consiliului din 25 septembrie 1989, privind organizarea comună a pieței în sectorul cărnii de oaie și de capră (1), modificat ultima dată de Regulamentul (CEE) nr. 3577/90 (2), în special articolul 7 alineatul (5),
întrucât Regulamentul (CEE) nr. 3446/90 al Comisiei (3) stabilește normele de aplicare a acordării ajutoarelor financiare pentru depozitarea privată în sectorul cărnii de oaie și de capră;
întrucât experiența a dovedit că trebuie prevăzute dispoziții pentru a permite dezosarea în timpul depozitării; întrucât, în consecință, Regulamentul (CEE) nr. 3446/90 trebuie modificat;
întrucât Regulamentul (CEE) nr. 3447/90 al Comisiei (4), modificat de Regulamentul (CEE) nr. 273/91 (5) al Comisiei, stabilește condițiile speciale de acordare a ajutoarelor de depozitare privată în sectorul cărnii de oaie și de capră; întrucât, pentru a facilita scoaterea din stoc a produselor dezosate, trebuie stabilită cantitatea minimă pentru fiecare scoatere din stoc; întrucât, în consecință, Regulamentul (CEE) nr. 3447/90 trebuie modificat;
întrucât măsurile prevăzute în prezentul regulament sunt în conformitate cu avizul Comitetului de gestionare a cărnii de oaie și de capră,
ADOPTĂ PREZENTUL REGULAMENT:
Articolul 1
La articolul 4 din Regulamentul (CEE) nr. 3446/90, textele alineatelor (2) și (3) se înlocuiesc cu următoarele texte:
„(2) Contractantul poate, sub controlul permanent al agenției de intervenție și în timpul operațiunilor de depozitare, să tranșeze sau să dezoseze parțial sau total toate produsele în cauză sau doar o parte dintre ele, cu condiția să fie utilizată o cantitate suficientă de carcase pentru a garanta depozitarea tonajului pentru care a fost încheiat contractul și să fie depozitate toate produsele care rezultă din operațiunile de tranșare sau dezosare parțială sau totală. Până în ziua începerii operațiunilor de depozitare, agentul economic își notifică intenția de a pune în aplicare această posibilitate; cu toate acestea, agenția de intervenție poate solicita ca notificarea să se facă cu cel puțin două zile lucrătoare înainte de depozitarea fiecărui lot individual;
tendoanele mari, cartilagiile, oasele, bucățile de grăsime și alte resturi obținute în urma tranșării sau dezosării parțiale sau totale nu pot fi depozitate.
(3) Operațiunile de depozitare încep, pentru fiecare lot individual din cantitatea contractuală, în ziua în care respectivul lot este supus controlului agenției de intervenție.
Această dată reprezintă momentul constatării greutății nete a cărnii proaspete sau refrigerate:
-
la locul depozitării, în cazul în care carnea este congelată pe loc;
-
la locul congelării, în cazul în care carnea este congelată în unități adecvate din afara locului de depozitare.
Cu toate acestea, în cazul cărnii depozitate în stare tranșată sau parțial sau total dezosată, constatarea greutății nete trebuie să se facă pe produse efectiv depozitate și se poate face, de asemenea, la locul tranșării sau dezosării parțiale sau totale.
Stabilirea greutății produselor care urmează să fie depozitate nu poate avea loc înaintea încheierii contractului.”
Articolul 2
Articolul 3a din Regulamentul (CEE) nr. 3447/90 se înlocuiește cu următorul text:
„Articolul 3a
Cantitatea minimă pentru fiecare scoatere din stoc se stabilește la 4 tone și este exprimată în greutate de produs pe antrepozit și pe contractant. Cu toate acestea, în cazul în care cantitatea rămasă pe stoc într-un antrepozit este mai mică decât această cantitate, se autorizează o operațiune suplimentară de scoatere din antrepozit a unei părți sau a întregii cantități rămase.
În cazul în care condițiile pentru scoaterea din antrepozit prevăzute la paragraful anterior nu sunt respectate:
-
cuantumul ajutorului pentru cantitatea retrasă se calculează în conformitate cu articolul 6 alineatul (3) din Regulamentul (CEE) nr. 3446/90 al Comisiei
și
-
se reține 15 % din garanția prevăzută la articolul 4 pentru cantitatea retrasă.”
Articolul 3
Prezentul regulament intră în vigoare la 15 mai 1991.
Se aplică în cazul depozitării private deschise de la această dată.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 mai 1991.

Labels: 3
17
6